Document ID: 32006R0433

KOMISJONI MÄÄRUS (EÜ) nr 433/2006,
15. märts 2006,
millega muudetakse määrust (EMÜ) nr 1538/91 seoses linnuliha veesisalduse üle järelevalvet teostavate tugilaboritega
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta määrust (EMÜ) nr 1906/90 kodulindude turustusnormide kohta, (1) eriti selle artiklit 9,
ning arvestades järgmist:
(1)
Komisjoni 5. juuni 1991. aasta määruse (EMÜ) nr 1538/91 (millega kehtestatakse nõukogu määruse (EMÜ) nr 1906/90 (teatavate kodulinnuliha turustusnormide kohta) üksikasjalikud rakenduseeskirjad) (2) artikli 14a lõigetega 10, 12 ja 12a nähakse ette üksikasjalikud suunised seoses tugilaborite poolt linnuliha veesisalduse üle teostatava järelevalve ja võetavate meetmetega.
(2)
Määruse (EMÜ) nr 1538/91 artikli 14a lõikega 14 ettenähtud ühenduse tugilaboril “Het Spelderholt” ei ole enam võimalik tööd jätkata.
(3)
Kogemused tugilaborite tööga on näidanud, et enam ei ole vaja eraldi ühenduse tugilaborit. Selle asemel piisab koordineeriva komitee loomisest, kes koordineerib liikmesriikide tugilaborite tegevust katsete läbiviimisel.
(4)
Koordineerivasse komiteesse peaksid kuuluma Teadusuuringute Ühiskeskuse (JRC) Etalonainete ja Mõõtmiste Instituudi (IRMM), põllumajanduse ja maaelu arengu peadirektoraadi ning kolme liikmesriigi tugilabori esindajad.
(5)
Etalonainete ja Mõõtmiste Instituudi esindaja peaks olema komitee esimees ja määrama liikmesriikide tugilaboreid komiteesse rotatsiooni põhimõttel.
(6)
Määruse (EMÜ) nr 1538/91 VIII lisas on loetletud kõigi tugilaborite nimed ja aadressid. Mitmed liikmesriigid on komisjoni teavitanud oma riikliku tugilabori muutmisest. Malta on saatnud naaberliikmesriigis asutatud Malta tugilabori nime ja aadressi. Seepärast on vaja kaasajastada teatavate tugilaborite nimed ja aadressid ning lisada Malta tugilabori nimi ja aadress.
(7)
Määruse (EMÜ) nr 1538/91 IX lisas on loetletud ühenduse tugilabori ja liikmesriikide tugilaborite ülesanded. Muutus linnuliha veesisalduse üle järelevalvet teostavate tugilaborite organisatsioonilises ülesehituses tuleks sätestada IX lisas.
(8)
Määrust (EMÜ) nr 1538/91 tuleks vastavalt muuta.
(9)
Käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EMÜ) nr 1538/91 muudetakse järgmiselt.
1.
Artiklit 14a muudetakse järgmiselt:
a)
lõike 12a teine lõik asendatakse järgmisega:
“Liikmesriikide tugilaborid edastavad kõnealused andmed lõikes 14 osutatud ekspertide komiteele täiendavaks hindamiseks ja aruteluks liikmesriikide tugilaboritega igal aastal enne 1. juulit. Tulemused esitatakse korralduskomiteele läbivaatamiseks vastavalt määruse (EMÜ) nr 2777/75 artiklile 18.”
b)
lõige 14 asendatakse järgmisega:
“14. Linnuliha veesisalduse üle järelevalvet teostav ekspertide komitee on tegev liikmesriikide tugilaborite katsete läbiviimist koordineeriva asutusena. Sinna kuuluvad komisjoni ja liikmesriikide tugilaborite esindajad. Komitee ja liikmesriikide tugilaborite ülesanded ning komitee organisatsiooniline ülesehitus on sätestatud IX lisas.”
2.
VIII lisa asendatakse käesoleva määruse I lisa tekstiga.
3.
IX lisa asendatakse käesoleva määruse II lisa tekstiga.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 15. märts 2006

Labels: 7
0
18
17